Správa zo zahraničnej pracovnej cesty
1.  Účastník ZPC:
	
Ing.  Danica Zendulková, Centrum VTI SR, Lamačská cesta 8/A, 811 04 Bratislava, vedúca oddelenia správy a prevádzky portálu, NCP VaT, odborný pracovník  projektu NISPEZ,   AJ

2.  Zahraničná pracovná cesta:
Štát, mesto: Madrid, Španielskoko				
Vykonaná v dňoch: 	5.-8.11. 2012			
Názov a adresa prijímajúcej organizácie: 
organizátor: EuroCRIS
miesto konania:  Residencia de Estudiantes Calle Pinar 21, 28006 Madrid

Účel cesty: 
euroCRIS membership meeting
42 th euroCRIS Board Meeting  
Spôsob jej financovania:  Výdavky na cestu budú refundované z národného projektov CVTI SR NISPEZ 

3.  Rámcový program pobytu:

5.11.2012  
Presun z Bratislavy na Schwechat, prílet z Viedne do Madridu, ubytovanie, presun do miesta konania mítingu v popoludňajších hodinách. Účasť na popoludňajšom programe a rokovanie s účastníkmi z Českej republiky.

6.11.2012 9.00 – 17.00
Spoločné zasadnutie pracovných skupín.

7.11.2012 9.00 – 17.00
Zasadnutie Rady euroCRIS.

8.11.2012
Presun na letisko, odlet z Madridu do Viedne, návrat do Bratislavy v popoludňajších hodinách

4.  Stručný priebeh rokovaní, resp.  študijného pobytu:
Na programe členského mítingu euroCRIS, ktorý sa začal  dňa 5.11. o 9.00, som sa zúčastnila  až v popoludňajších hodinách cca od 14.00   h. Po príchode som absolvovala rokovanie s účastníkmi podujatia z Českej republiky p. Hudečkovou a p. Matějkom. Týkali sa možnosti zorganizovania prezentácie systému SK CRIS zástupcom Rady vlády ČR pre výskum, vývoj a inovácie po jeho odovzdaní v prvom štvrťroku 2013. Okrem toho kolegovia z ČR deklarovali záujem o zapojenie sa do medzinárodného projektu , zameraného na vytvorenie nového informačného systému CRIS. CVTI SR bolo oslovené s ponukou na spoluprácu.  
V rámci spoločného zasadnutia pracovných skupín dňa 6.11. sa uskutočnilo jednak samostatné zasadnutie pracovnej skupiny pre systémy CRIS a repozitáre (CRIS-IR), ktorú mám na starosti, ako aj plenárne rokovanie a diskusia medzi jednotlivými pracovnými skupinami.
V rámci plenárneho zasadnutia sa uskutočnilo predstavenie zámeru vytvorenia novej pracovnej skupiny Indikátory, ktorej cieľom bude zosumarizovanie metodík a ukazovateľov na hodnotenie vedy v Európe a vytvorenie filozofie, architektúry a dátového modelu (v rámci CERIF) pre automatizovanie procesu hodnotenia vedy v rámci systému CRIS.
V rámci zasadnutia som poinformovala o stave prípravných prác  SK CRIS a o predpokladanom termíne jeho spustenia do prevádzky. Záujem vzbudila tiež informácia o plánovanej prezentácii systému na podujatiach organizovaných CVTI SR a tiež na odborných podujatiach na národnej a medzinárodnej úrovni.
Záujem vzbudilo tiež technické riešenie prepojenia SK CRIS a CREPČ, t.j. knihovníckeho formátu MARC a formátu CERIF systému CRIS. O softvérové riešenie, ktoré vyššieuvedené prepojenie umožňuje, sa zaujímali hlavní predstavitelia pracovnej skupiny CERIF Brigitte Jörg a Jan Dvořák.
V rámci zasadnutia Rady euroCRIS dňa 7.11. boli na programe hlavne nasledujúce okruhy:
•	Výsledky volieb do Rady na obdobie 2013-14. Voľby sa uskutočnili formou hlasovania členskej základne a z 15 kandidátov bolo vybraných 12 budúcich členov, z ktorých je 8 doterajších a 4 noví členovia. V Rade budú pracovať nasledujúci zástupcovia:
o	Brigitte Joerg (Germany / United Kingdom) 
o	Barbara Ebert (Germany) 
o	Ed Simons (Netherlands) 
o	Nikos Houssos (Greece) 
o	Jan Dvorak (Czech Republic) 
o	Greta Christina Lingjaerde (Norway) 
o	Miguel-Angel Sicilia (Spain) 
o	David Baker (Canada) 
o	Valerie Brasse (France) 
o	Sergey Parinov (Russia) 
o	Anna Clements (United Kingdom) 
o	Danica Zendulkova (Slovak Republic) 
Pomerne rozsiahla diskusia bola venovaná rozdeleniu pozícií v novej Rade, ako aj obsadeniu predsedníckeho postu.
•	Ďalším bodom bola diskusia o možnosti zapojenia sa do projektov. Informáciu predniesol N. Houssos, ktorý mal v doterajšej rade na starosti projekty. Diskutovalo sa tiež o deklarovanom zámere českých subjektov vytvoriť medzinárodný riešiteľský tím projektu a o aktuálnych výzvach v rámci FP7.
•	Uskutočnila sa diskusia o podujatiach euroCRIS v roku 2013. Nová rada zasadne v najskoršom možnom termíne v januári 2013 pod vedením nového predsedu E. Simonsa, ktorý vystrieda doterajšieho predsedu K. Jefferyho. V termíne 13.-15.5. je plánovaný členský míting a spojené rokovanie pracovných skupín v Bonne (Nemecko). 

5.  Odporúčané závery:
Účasť je v súlade s podrobným opisom národného projektu NISPEZ a jeho  aktivity 4.1, v rámci ktorej je CVTI SR  riešiteľom úlohy  rozšírenia národného informačného systému o vede o novú funkcionalitu s rešpektovaním štandardov EÚ a zameraním na efektívnu prácu s projektmi vrátane prepojenia s inými informačnými systémami.  Účasť na zasadnutí Rady euroCRIS bola zameraná na propagáciu čiastkových výsledkov riešenia aktivity 4.1 – systému o vede a výskume, ktorý rešpektuje štandardy  EÚ pre vedecké informácie (dátový formát CERIF), garantované a podporované asociáciou euroCRIS.  
 
6.   Prehľad prinesenej dokumentácie a miesto jej uloženia
Prezentácie  členov Rady k jednotlivým bodom programu sú kolegom k dispozícii na požiadanie.

7.   Osobitne vyhodnotený očakávaný prínos ZPC
Upevnenie pozície CVTI SR, ako zástupcu SR v štruktúrach združenia euroCRIS. Aktívna účasť na práci rady euroCRIS. Prezentácia riešenia aktivity 4.1 národného projektu NISPEZ
8.    Spôsob zverejnenia výsledkov ZPC, prenos získaných informácií
Podrobná správa zo ZPC je zverejnená v intranete CVTI SR. Získané poznatky budú odovzdané kolegom. 
Súhlasím so zverejnením správy na internete

Správu vypracovali:  Ing. Danica Zendulková
Dátum: 13.11.2012
Správu schválil:  prof. RNDr. Ján Turňa, CSc., riaditeľ